آغ ائوین میللی تهلوکه‌سیزلیک مسئله لری عذره موشاویری جان بولتون دونن کوبادا کئچیریلن رفرندومو تنقید ائدیب.
جان بولتون کوبادا کئچیریلن رفرندوم ایله باغلی شخصی تویتر صحفه سیندن بیانات وئریب.
آغ ائوین میللی تهلوکه‌سیزلیک مسئله لری عذره موشاویری قئید ائدیب کی، امریکا کوبا خالقی‌نین آزادلیق و دمکراسی ایله باغلی چاغیریش‌لارینی دستکلییر.
جان بولتون کوبادا کئچیریلن رفرندومون قانونی اولمادیغینی ایره‌لی سوروب.
"کوبا-دا آنایاسا ایله باغلی کئچیریلن رفرندوم کوبا رژیمی‌نین اؤز تضیقینی گیزلتمه اوچون تطبیق ائتدیگی بیر تکنیک دیر. امریکا کوبا خالقی‌نین آزادلیق و دموکرسی ایله باغلی چاغیریش‌لارینی دستکلییر"- دئیه جان بولتون وورغولاییب.
قئید ائدک کی، دونن کوبا-دا آنایاسا دییشیک‌لیک ایله باغلی رفرندوم کئچیریلدی.
جان بولتون داها اوول وئردیگی بیانات‌لاردا دا ونزوئلا ایله یاناشی، کوبا و نیکا‌راگوئه-ده کی رهبرلیکلری هدفه آلمیش و بو اؤلکه لرین وطنداش‌لاری‌نین دموکراسی ایله باغلی چاغیریش‌لارینی دستکلدیکلرینی ایفاده ائتمیشدی.
